Predkladacia správa   
 

Podľa § 2 ods. 1 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov na plnenie konkrétnych úloh môže vláda vymenúvať a odvolávať svojich splnomocnencov.
Predkladá sa návrh na odvolanie Jaromíra Pastoreka z funkcie splnomocnenca vlády Slovenskej republiky pre výskum a inovácie a zrušenie uznesenia vlády SR č. 28 zo              14. januára 2015.
Vzhľadom na skutočnosť, že splnomocnenec vlády Slovenskej republiky pre výskum a inovácie je podpredsedom Rady vlády Slovenskej republiky pre vedu, techniku a inovácie a je zároveň členom Rady vlády Slovenskej republiky pre Agendu 2030 pre udržateľný rozvoj, materiál návrh dodatku č. 1 k Štatútu Rady vlády Slovenskej republiky pre vedu, techniku a inovácie a materiál návrh dodatku č. 2 k Štatútu Rady vlády Slovenskej republiky pre Agendu 2030 pre udržateľný rozvoj reflektuje túto skutočnosť aj v zložení v uvedených radách vlády Slovenskej republiky. Materiál návrh dodatku č. 2 k Štatútu Rady vlády Slovenskej republiky pre Agendu 2030 pre udržateľný rozvoj zároveň korešponduje s uznesením vlády Slovenskej republiky č. 221 z 9. mája 2018 k návrhu na odvolanie splnomocnenca vlády Slovenskej republiky pre podporu najmenej rozvinutých okresov a zrušenie uznesenia vlády SR č. 139 z 13. apríla 2016 a bodu A.2 uznesenia vlády SR č. 593 zo 14. decembra 2016.
